

ADMINISTRACINĖS PASLAUGOS TEIKIMO APRAŠYMAS

DĖL PRANEŠIMO APIE TRIUKŠMO ŠALTINIO VALDYTOJO PLANUOJAMUS STATYBOS, REMONTO, MONTAVIMO DARBUS GYVENAMOSIOSE VIETOVĖSE PRIĖMIMO

	Administracinės paslaugos pavadinimas
	Pranešimo apie triukšmo šaltinio valdytojo planuojamus statybos, remonto, montavimo darbus gyvenamosiose vietovėse priėmimas

	Administracinės paslaugos kodas
	13-22
PASA00027

	Administracinės paslaugos aprašymo versija ir jos sukūrimo data

	Administracinės paslaugos gavėjo (asmens, siekiančio gauti paslaugą) tipas
	Gyventojai, užsieniečiai, verslo subjektai, viešojo sektoriaus subjektai

	Funkcija, kurią vykdant teikiama administracinė paslauga
	Savarankiškoji funkcija

	Administracinės paslaugos apibūdinimas
	Triukšmo šaltinių valdytojai, planuojantys statybos, remonto, montavimo darbus gyvenamosiose vietovėse, privalo ne vėliau kaip prieš 7 kalendorines dienas iki šių darbų pradžios informuoti Marijampolės savivaldybės administraciją (užpildant pranešimo formą) bei kaimynus (pateikiant laisvos formos informacinį pranešimą laiptinėje) ar daugiabučio namo administratorių. Triukšmo šaltinių valdytojai privalo laikytis nustatytų triukšmo ribinių dydžių ir užtikrinti, kad naudojamų įrenginių, inžinerinių statinių ir sistemų, vykdomos ūkinės veiklos ir jos lemiamo triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių. Bet koks asmuo, veikiantis ar vykdantis ūkinę veiklą savivaldybės tarybos patvirtintose triukšmo prevencijos zonose, turi teisę pateikti savivaldybės vykdomajai institucijai motyvuotus pareiškimus dėl triukšmo šaltinių valdytojų veiklos ir dėl šioje veikloje atsirandančio triukšmo prevencijos ir mažinimo. Nustačius pažeidimą, bus pradedama administracinio nusižengimo teisena, o triukšmo šaltinių valdytojams pateikiami triukšmo prevencijos ir mažinimo priemonių įgyvendinimo reikalavimai. Atsakomybę už Triukšmo valdymo įstatymo ir kitų teisės aktų, reglamentuojančių triukšmo valdymą, nevykdymą ar pažeidimą numatyta LR administracinių nusižengimų kodekso 48 straipsnyje.
Pranešimas pateikiamas tiesiogiai atvykus į Savivaldybės administraciją (adresu Marijampolė, J. Basanavičiaus a. 1, I aukštas, 3, 4 langelis) ar per pasiuntinį, atsiuntus paštu, elektroniniu būdu: Savivaldybės administracijos elektroninio pašto adresu paslauga@marijampole.lt, jei yra galimybė identifikuoti pareiškėją, arba per Marijampolės savivaldybės elektroninių paslaugų sistemą (https://eps.marijampole.lt/).
Atsakymas į pranešimą nėra teikiamas.

	Administracinės paslaugos rezultatas
	Priimtas pranešimas užregistruojamas

	Teisės aktai, reglamentuojantys administracinės paslaugos teikimą
	Lietuvos Respublikos triukšmo valdymo įstatymas
https://www.e-tar.lt/portal/lt/legalActEditions/TAR.7E6F5E3523EA

	
	Triukšmo prevencijos Marijampolės savivaldybės viešosiose vietose taisyklės
https://teisesaktai.marijampole.lt/document/44700

	
	Marijampolės savivaldybės administracijos direktoriaus įsakymas „Dėl leidžiamo statybos darbų pradžios ir pabaigos laiko nustatymo“
https://e-tar.lt/portal/en/legalAct/331a48e0212411e88e8fef3b3f51dc2f

	
	Marijampolės savivaldybės administracijos direktoriaus įsakymas „ Dėl triukšmo šaltinių valdytojų, kurie nėra ūkio subjektai, planinių patikrinimų taisyklių tvirtinimo“
https://teisesaktai.marijampole.lt/document/44700

	
	Lietuvos Respublikos Vyriausybės 2018m. balandžio 4d. nutarimas Nr.321 „Dėl Lietuvos Respublikos triukšmo valdymo įstatymo įgyvendinimo“
https://www.e-tar.lt/portal/lt/legalAct/178ca9e042d211e8acd6a982d1f6431f

	
	Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymas
https://www.e-tar.lt/portal/lt/legalAct/4ebe66c0262311e5bf92d6af3f6a2e8b/asr

	Informacija ir dokumentai, kuriuos turi pateikti asmuo
	Pranešimas 

	Informacija ir dokumentai, kuriuos gauna pats paslaugos teikėjas
	Informacija iš Nekilnojamojo turto registro duomenų bazės (VĮ „Registrų registras“, www.registrucentras.lt)

	Administracinės paslaugos teikimo būdas (tipas)
	Neelektroninė 
Elektroninė

	Duomenys apie elektroninės administracinės paslaugos teikimą
	Nuoroda: https://eps.marijampole.lt/
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
Gyventojai:
· elektroninio parašo naudotojams
· asmens tapatybės kortelė
· bankai
Verslo subjektai: 
· elektroninio parašo naudotojams
· asmens tapatybės kortelė
· bankai
Viešojo sektoriaus subjektai:
-valstybės tarnautojo pažymėjimas

	Administracinės paslaugos teikimo proceso aprašymas
	„Pranešimo pateikimas“
1. Paslaugos gavėjas arba įgaliotas asmuo pranešimą raštu pateikia tiesiogiai atvykus į Savivaldybės administraciją ar per pasiuntinį, atsiuntus paštu, elektroniniu būdu: Savivaldybės administracijos elektroninio pašto adresu paslauga@marijampole.lt, jei yra galimybė identifikuoti pareiškėją, arba per Marijampolės savivaldybės elektroninių paslaugų sistemą (https://eps.marijampole.lt/).
„Pranešimo nagrinėjimas“
2. Jeigu per 5 darbo dienas Savivaldybės administracijos direktoriaus įgaliotas triukšmo kontrolierius, nenustato pranešime trūkumų apie planuojamus statybos darbus ir nepaprašo patikslinti ar pateikti trūkstamą informaciją, laikoma, kad pranešimas priimtas ir darbus galima pradėti.
3. Pranešimo duomenys įrašomi į planuojamų tikrinti triukšmo šaltinių valdytojų sąrašą.
„Atsakymo pateikimas“
4. Atsakymas į pranešimą nėra teikiamas.

	Administracinės paslaugos teikėjas
	Viešosios tvarkos skyrius
tel. +370 343 90 054, +370 628 47012
el. p. viesoji.tvarka@marijampole.lt

	Administracinės paslaugos suteikimo trukmė
	5 darbo dienos 

	Administracinės paslaugos suteikimo kaina (jei paslauga teikiama atlygintinai)
	Paslauga teikiama nemokamai

	Paslaugos inicijavimo dokumento forma, pildymo pavyzdys
	Pranešimo forma
Pranešimo formos pildymo pavyzdys
Pranešimo laiptinėje forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

Paslauga teikiama ir elektroniniu būdu https://eps.marijampole.lt/



